**EELNÕU 2023/172**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon | JK |
| seeniorite nõukoda | X |
| noortevolikogu |  |

**VILJANDI LINNAVOLIKOGU**

OTSUS

### 27. aprill 2023 nr

Pädevuse delegeerimine

Kohaliku omavalitsuse korralduse seaduse § 22 lõike 2 ja sotsiaalhoolekande seaduse § 221 lõike 3 alusel Viljandi Linnavolikogu

**o t s u s t a b:**

1. Delegeerida sotsiaalhoolekande seaduses sätestatud kohaliku omavalitsuse üksuse hooldusteenust vahetult osutavate hooldustöötajate ja abihooldustöötajate kulude piirmäära kehtestamise õigus Viljandi Linnavalitsusele.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest ja rakendatakse alates 01.04.2023.

(allkirjastatud digitaalselt)

Helmen Kütt

linnavolikogu esimees

# Koostaja(d): Livia Kask

**Esitatud:** 03.04.2023

**Esitaja:** Viljandi Linnavalitsus **Ettekandja:** Tonio Tamra

**Lk arv:** 2

**Hääletamine:** poolthäälteenamus

Seletuskiri

**Pädevuse delegeerimine**

Käesoleva eelnõu eesmärk on Viljandi Linnavolikogu poolt delegeerida sotsiaalhoolekande seaduses (edaspidi SHS) sätestatud kohaliku omavalitsuse üksuse hooldusteenust vahetult osutavate hooldustöötajate ja abihooldustöötajate kulude piirmäära kehtestamise õigus Viljandi Linnavalitsusele.

Hooldusreformiga seonduvalt SHS § 221 lõike 2 kohaselt peab kohaliku omavalitsuse üksus alates 01.07.2023 tasuma väljaspool kodu üldhooldusteenusel oleva kliendi hoolduskuludest hooldustöötajate ja abihooldustöötajate kulud, mis sisaldab tööjõukulusid, tööriietuse ja isikukaitsevahendite kulusid, tervisekontrolli ja vaktsineerimise kulusid, koolituse ja supervisiooni kulusid. SHS § 221 lõike 3 kohaselt võib kohaliku omavalitsuse üksus kehtestada nende kulude tasumisele piirmäära. Kulude tasumise piirmäära kehtestamise õigus on kohaliku omavalitsuse üksuse kaalutlusõigus, mille võib volikogu delegeerida kohaliku omavalitsuse korralduse seaduse (edaspidi KOKS) § 22 lõige 2 alusel linnavalitsusele. Linnavalitsus saab siis otsustada, kas see piirmäär kehtestada või mitte ja kui kehtestada, siis kui suur kehtestada. Kui linnavalitsus otsustab piirmäära kehtestada, siis on tal võimalik seda vajadusel ka väiksema menetlusaja tõttu kiiremini muuta, kui selleks vajadus tekib. Kohalik omavalitsus peab inimesele tagama teenuse ja teenuse piirmäärad ei tohiks saada takistuseks teenuse saamisel, kui isik näiteks ei suuda ise või tema ülalpidamiskohustusega isikud ei suuda tema eest üldhooldusteenuse tasust hooldustöötajate ja abihooldustöötajate kuludest puudujäävat osa tasuda.

(allkirjastatud digitaalselt)

Livia Kask

sotsiaalameti juhataja

Ene Rink

linnasekretär